Sakborningar dæmdir í allt að 10 ára fangelsi
Dómur var kveðinn upp yfir 19 sakborningum í stóra fíkniefnamálinu svonenfnda í Héraðsdómi Reykjavíkur í dag. Ólafur Ágúst Ægisson fékk þyngsta fangelsisdóminn, 9 ár og einnig var fé í hans vörslu, 5,2 milljónir gert upptækt. Um er að ræða þyngsta dóm sem kveðinn hefur verið upp í fíkniefnamáli hér á landi. Sverrir Þór Gunnarsson fékk næst þyngsta dóminn, sjö og hálfs árs fangelsi og gert var upptækt fé, 21 milljón. Fjórir sakborningar voru sýknaðir af ákæru. Þeir sem hlutu tveggja ára fangelsisdóm eða lengri voru Júlíus Kristófer Eggertsson, 5 ár og sex mánuðir, Gunnlaugur Ingibergsson, 4 ár og sex mánuðir, Rúnar Ben Maitsland, 4 ár, Guðmundur Ragnarsson 3 ár og sex mánuðir, Valgarð Heiðar Kjartansson, 3 ára fangelsi, Ingvar Árni Ingvarsson, 2 ár og sex mánuðir, Herbjörn Sigmarsson, 2 ár og sex mánuðir, Haraldur Ægir Hraundal, 2 ár. Einn sakborningur var dæmdur í 18 mánaða fangelsi, einn í 15 mánaða fangelsi, einn í 10 mánaða fangelsi og loks fékk einn tveggja mánaða skilorðsbundið fangelsisdóm. Allir þessir menn eru á þrítugsaldri utan einn, Herbjörn Sigmarsson sem er á fertugsaldri. Fjórir voru sýknaðir af kröfum ákæruvaldsins. Þá var einum sakborningi ekki gerð sérstök refsing. Samtals voru gerðar upptækar um 52 milljónir króna sem voru í vörslu sakborninganna og taldar voru ágóði af fíkniefnaviðskiptum. Þar af 21 milljón sem var í vörslu Sverris Þórs, 11,9 milljónir í vörslu Gunnlaugs Ingibergssonar, 8 milljónir í vörslu Júlíusar, 5,185 milljónir í vörslu Ólafs, 4,75 milljónir í vörslu Herbjörns, 970 þúsund í vörslu Guðmundar Ragnarssonar og 600 þúsund í vörslu Rúnars. Þá var einnig gert upptækt umtalsvert magn af fíkniefnum: ca 24 kg af hassi, 4 kg af amfetamíni, 680 grömm af kókaíni og tæplega 5.500 MDMA-töflum. Að auki voru gerðar upptækar 200 gramma vogir, haglabyssur, handjárn, loftrifflar, raflostbyssur. Sakborningum var að auki gert að greiða kostnað vegna efnagreininga og málsvarnarlaun. Dómurinn var fjölskipaður en dómsformaður var Guðjón St. Marteinsson héraðsdómari. Í dómnum segir um þátt Ólafs Ágústs að brot hans séu stórfelld og varðo innflutning og sölu mikils magns fíkniefna af flestum gerðum, á meðal eru fíkniefni með mikla hættueiginleika. Þá framdi hann brotin í samvinnu við aðra og er það virt til refsiþyngingar. Efnin sem lagt var hald á og voru í eigu hans voru ætluð til söludreifingar hér á landi. Segir í dómnum að brot Ólafs séu eru stórfelld og þaulskipulögð og sömu ummæli eru viðhöfð um brot Sverris Þórs. Nokkrum öðrum sakborningum er virt það til refslilækkunar að þeir hafi játað brot sín hreinskilnislega. Rannsókn byggð á símhlustunum
Í dómnum kemur fram að samkvæmt gögnum málsins hófst rannsókn þess er gerð var krafa um símhlustun hjá Rúnari Ben Maitsland og fleirum hinn 27. maí 1999 eftir að lögreglu bárust upplýsingar um fyrirhugaðan innflutning hans og fleiri á fíkniefnum. Eftir það var unnið að rannsókninni, meðal annars með símhlustunum. Rannsóknin leiddi til þess að gerð var ítarleg leit í vörugámum sem komu til landsins með leiguskipi Samskipa hf. frá Danmörku hinn 8. september sl. Daginn eftir fundust tæp 7 kg af hassi. Í framhaldinu var fjöldi manns handtekinn og sættu margir gæsluvarðhaldi undir rannsókn málsins og sæta níu hinna ákærðu enn gæsluvarðhaldi. Í dómnum segir að rannsóknin sé fyrst og fremst byggð á framburði ákærðu og á símhlustunum.
Dómur var kveðinn upp yfir 19 sakborningum í stóra fíkniefnamálinu svonenfnda í Héraðsdómi Reykjavíkur í dag.
Ólafur Ágúst Ægisson fékk þyngsta fangelsisdóminn, 9 ár og einnig var fé í hans vörslu, 5,2 milljónir gert upptækt.
Um er að ræða þyngsta dóm sem kveðinn hefur verið upp í fíkniefnamáli hér á landi.
Sverrir Þór Gunnarsson fékk næst þyngsta dóminn, sjö og hálfs árs fangelsi og gert var upptækt fé, 21 milljón.
Fjórir sakborningar voru sýknaðir af ákæru.
Samtals voru gerðar upptækar um 52 milljónir króna sem voru í vörslu sakborninganna og taldar voru ágóði af fíkniefnaviðskiptum.
Þá var einnig gert upptækt umtalsvert magn af fíkniefnum: ca 24 kg af hassi, 4 kg af amfetamíni, 680 grömm af kókaíni og tæplega 5.500 MDMA-töflum.
Að auki voru gerðar upptækar 200 gramma vogir, haglabyssur, handjárn, loftrifflar, raflostbyssur.